Sotsiaalministeerium 12.12.2025

[info@sm.ee](mailto:info@sm.ee)

**KAEBUS**

**Tuuliku poolt tekitatud häiringu (müra ja selle mõõtmine) kohta**

OÜ-le S.A.Cito kuulub kaks kinnistut Aseriaru külas, Viru-Nigula vallas ,Lääne-Virumaal ning mõlemal kinnistul asub elumaja. Piirkonnas asub Aseriaru tuulepark, mille omanikuks on Enefit Green AS ja elektrituulikud asuvad elamutele väga lähedal.

Aastatel 2012-2013 oli tuulepargi läheduses elavatel inimestel kaebus müra osas, mille tõttu sõlmiti osade kinnistute omanikega ka müraservituudid (servituudid sõlmiti ka kinnistutega, mis asuvad Aseriaru tuulepargi elektrituulikutest kaugemal, kui OÜ S.A.Cito kinnistud). Lisana lisatud kaasa tolle aja mürauuring. Siis oli öine müranorm 40 db ning uuringu põhjal oli müra mõnes kohas juba 45 db. Aastal 2017 muudeti öise müra taset 45 db –le. Kuid aastal 2012-2013 oli juba müra üle 45db ning uuringuaktis oli kirjas, et mida tugevam tuul seda suurem on müra.

2024 aastal mõõdeti Aseriaru tuulepargi müra kahes samas punktis, mida osas toimus mõõtmine ka varasemas uuringus. Uuringuaktis leiti, et Aseriaru tuulepargi müra on piiripealne lubatuga, kuid samas mõõdeti müra oluliselt väiksema tuulekiirusega, kui 2012-2013 aastatel. Uuringuaktis leiti ka, et see müra, mida tuulepark tekitas, oli maksimaalne. See tähendab, et uuringuaktis ei leitud enam, et mida tugevam on tuul, seda suurem on ka müra (ehk tugevama tuule kohta ei moduleeritud müra suurust). Müra puhul märgiti ka +/- 3 db vahemik, mida näiteks ei olnud 2012-2013 aasta uuringus. Müra peab olema fikseeritud kindla tulemina. Selleks oli 43,8 +/-3db ehk siis müra on teatud tuule kiirusel suurem, kui öine piirmäär 45db.

Väidetavalt oli tuulepargi omanik teinud hooldust, kuid peale hooldust uut mõõtmist ei ole teostatud ehk Terviseamet uskus tuulepargi poolt välja öeldut remondi/hoolduse kohta.

Soovime, et teostatakse uued mõõtmised ja seda siis, kui tuulekiirus on minimaalselt 9 m/s ning moduleeritaks müra suurus ka juhtudeks, kui tuule kiirus on suurem. Leiame, et mõõtjal ei tohiks olla raske teostada mõõtmisi ajal, kui tuule suund on tuulepargi poolt elamute suunas ja tuule kiirus on minimaalselt 9 m/s. Need on tegelikult tavalised olud.

Meie probleem on ajendatud sellest, et elamute suunas oleva tuule ja tugevama tuule korral on tuulikute müra väga vali ja äärmiselt häiriv. Sellistel juhtudel on tuulikute labade liikumist kuulda tegelikult vähemalt 2 km kaugusele.

2012-2013 aasta uuringus oli Terviseameti soovitus ,et tuuliku kaugused elumajadest oleks 600 m, kuid need ehitati tegelikult lähemalt, kui mainitud 600 m ja mõnel isegi 430 m kaugusele.

Lugupidamisega

Igor Arefjev